**AMMATILLISEN KOULUTUKSEN TUTKINTOJÄRJESTELMÄN KEHITTÄMISEN OHJAUSRYHMÄN KOKOUS**

**Aika** to 21.11.2013 klo 12.04 -13.30

**Paikka** opetus- ja kulttuuriministeriö, kokoushuone Väinämöinen K214, Meritullinkatu 10

Läsnä Kirsi Kangaspunta, OKM, puheenjohtaja

Minna Antila, Kuntaliitto ry

Johan Hahkala, AMKE ry saapui klo 12.11, kohta 4

Pasi Kankare, OPH

Kirsi Kuuttiniemi, Valtion työmarkkinalaitos

Petri Lempinen, STTK

Reija Lepola, Suomen Ammattikoulutuksen Johtajat SAJO ry

Gun Marit Nieminen, YOAL ry

Kirsi Rasinaho, SAK

Heikki Ravantti, TEM

Susanna Tauriainen, MTK ry

Inkeri Toikka, OAJ

Satu Ågren, EK saapui klo 12.11, kohta 4

Ville Heinonen, OKM, sihteeri

Seija Rasku, OKM, sihteeri

Piritta Väinölä, OKM

1. Kokouksen avaus

Ohjausryhmän varapuheenjohtaja Kirsi Kangaspunta toimi kokouksen puheenjohtajana ja avasi kokouksen klo 12.04. Puheenjohtaja ilmoitti, että ohjausryhmässä jatkaa Aleksi Kaleniuksen tilalla Petri Lempinen STTK:sta. Tässä kokouksessa Kuntaliittoa edustaa Maarit Kallio-Savelan asemesta Minna Antila.

1. Esityslistan hyväksyminen kokouksen työjärjestykseksi

Hyväksyttiin esityslista kokouksen työjärjestykseksi.

1. Edellisen kokouksen muistio

Hyväksyttiin edellisen kokouksen muistio muutoksitta.

1. Lausuntojen ja ohjausryhmässä 16.10.2013 käydyn keskustelun perusteella muokattu luonnos hallituksen esitykseksi ja siihen kytkeytyvät asetusluonnokset

Käytiin läpi lausuntojen ja ohjausryhmässä 16.10.2013 käydyn keskustelun perusteella muokatut pykälät. Keskusteltiin pykälämuutoksista ja sovittiin seuraavaa ammatillista peruskoulutusta koskevien pykälien osalta:

* Työryhmä katsoo vielä lain 5 §:n terminologiaa ja muotoilua suhteessa 43 §:ään, perusopetuslain vastaavaan pykälään, SORA-pykäliin ja opiskelijahuoltolakiin.
* Lain 13 § tarkistetaan lopuksi, kun Opetushallituksen määräyksenantovaltuudet on käyty läpi.
* Työryhmä katsoo vielä, onko lain 14 §:n ensimmäiseen momenttiin lisätty sivulause tarpeen.
* Nostettiin esiin huoli työssäoppimisen määrän lisääntymisestä, kun työssoppimiselle on määritelty vain alaraja, mutta ei ylärajaa. Todettiin, että työssäoppimisen määrää on tarpeen seurata, samoin laajennetun työssäoppimisen kokeilujen tuloksia. Pykäliä ei tässä vaiheessa muuteta, mutta perusteluja täsmennetään tältä osin.
* Työryhmä katsoo lain 16 §:n osalta, onko pykäliä tai perusteluja tarpeen muuttaa, kun työssäoppimisen toteuttamistavat vaihtelevat. Työssäoppimista tapahtuu myös omassa yrityksessä.
* Työryhmä katsoo, onko lain 19 §:ssä tarve ottaa jollakin tapaa huomioon vaaralliset työtehtävät, joista on tehtävä ilmoitus AVIin työsuojelulain nojalla.
* Lain 23 §:n perusteluihin täsmennetään, että kokeilulupa myönnetään koulutuksen järjestäjille, joilla on jo ammatillisen peruskoulutuksen järjestämislupa. Kokeilujen kautta ei ole tarkoitus lisätä koulutuksen järjestäjien määrää. Opetushallituksen määräysvaltaa kokeiluissa täsmennetään vielä.
* Lain 29 a §:ään palataan seuraavassa kokouksessa.
* Asetuksen 3 a §:n perusteluihin lisätään Opintopolku.fi, joka on tärkeä tiedotuskanava.

Ammatillisen aikuiskoulutuksen pykälien osalta sovittiin seuraavaa:

* 9 b §:n perusteluihin lisätään maininta opiskelun yhteydessä ilmenevästä erityisen tuen tarpeesta ja sen huomioimisesta opetuksessa.
* Työryhmä katsoo, voiko 12 c §:ää muotoilla niin, että jo pykälätekstistä käy ilmi, että pakollinen tutkinnon osa voi olla joko koko tutkinnolle yhteinen tai osaamisalalle yhteinen.
* Työryhmä muotoilee vielä 15 a §:ää ja selkiyttää oppimisen arvioinnin ja osaamisen arvioinnin eroa. Oppimisen arviointi on luonteeltaan opiskelijan ohjausta, joten voisi olla myös 9 b §:ssä.

1. Seuraava kokous

Ohjausryhmä kokoontuu seuraavan kerran ke 11.12.2013 klo 12 – 14 opetus- ja kulttuuriministeriön kokoushuoneessa Väinämöinen (Meritullinkatu 10). Kokouksessa käsitellään koko hallituksen esityspakettia (perustelut ja pykälät). Hallituksen esitys on tarkoitus viimeistellä poliittiseen käsittelyyn ohjausryhmän kokouksessa sovitun mukaisena.

1. Muut asiat

Satu Ågren nosti esiin osaamispisteasian, josta on keskusteltu ammatillisen koulutuksen rahoitusjärjestelmän uudistamistyöryhmässä. Satu oli huolissaan siitä, etenevätkö eri ohjaus- ja työryhmät eritahtisesti. Lisäksi hän huolissaan myös siitä, tarkoittaako se, että näyttötutkinnoissa ei ole osaamispisteitä, käytännössä sitä, että joustavat opinto- ja tutkintopolut eivät ole mahdollisia. Todettiin, että rahoitusryhmässä on jäseniä, jotka tuntevat hyvin sen, mitä osaamispisteistä on linjattu TUTKE2:ssa.

Sovittiin, että seuraavan TUTKE2-ohjausryhmän kokouksen esityslistalle otetaan ammatillisen koulutuksen rahoitusjärjestelmän uudistamistyöryhmän tilannekatsaus.

Heikki Ravantti kiitti ohjausryhmän jäseniä yhteistyöstä ja kertoi kokouksen olevan hänen viimeisensä. Heikki on jäämässä lomalle ja sen jälkeen eläkkeelle.

1. Kokouksen päättäminen

Puheenjohtaja Kangaspunta päätti kokouksen klo 13.30.

JAKELU ohjausryhmän jäsenet